钦定古今图书集成/明伦汇编/氏族典/第159卷 > 《廖用贤尚友录》 > 韩歆
## 钦定古今图书集成/明伦汇编/氏族典/第159卷 > 《廖用贤尚友录》 > 韩歆

按《后汉书侯霸传》：“霸薨，以沛郡太守韩歆代为大司
徒。歆字翁君，南阳人。以从攻伐有功，封扶阳侯。好直
言，无隐讳。帝每不能容，免归田里。复遣使宣诏责之，
歆及子婴竟自杀。歆素有重名，死非其罪，众多不厌。
帝乃追赐钱谷，以成礼葬之。”